ଭୁବନେଶ୍ବର ୭|୨ଃ ପୋଲିସ ମହାନିର୍ଦ୍ଦେଶକଙ୍କ ପ୍ରତିଶୃତି ପରେ ପୋଲିସ ମହାସଂଘ ଆନ୍ଦୋଳନରୁ ଓହରିଛି । ସଂଘର ୪ଟି ଦାବି ପୂରଣ ପାଇଁ ପୋଲିସ ମହା ନିର୍ଦ୍ଦେଶକ ପ୍ରତିଶୃତି ଦେଇଛନ୍ତି । ବିଭିନ୍ନ ଦାବି ପୂରଣ ପାଇଁ ପୋଲିସ ମହାସଂଘ ରାଜ୍ୟ ସରକାରଙ୍କ ନିକଟରେ ଦାବି କରିଆସୁଥିଲା । ତେବେ ଆଜିଠାରୁ ସଂଘ କଳା ବ୍ୟାଜ ପିନ୍ଧି ପ୍ରତିବା କରିବା ସହ ୮ ତାରିଖରୁ କାର୍ଯ୍ୟବନ୍ଦ ଓ ଅସ୍ତ୍ରଛାଡ ଆନ୍ଦୋଳନ କରିବ ବୋଲି କହିଥିଲା । ସେହି ଅନୁସାରେ ପୋଲିସ କର୍ମଚାରୀ ଆଜି କଳାବ୍ୟାଜ ପିନ୍ଧି ପ୍ରତିବାଦ ଆରମ୍ଭ କରିଥିଲେ । ତେବେ ସଂଘର କର୍ମକର୍ତ୍ତା ଓ ପୋଲିସ ମହା ନିର୍ଦ୍ଦେଶକଙ୍କ ମଧ୍ୟରେ ଆଜି ସକାଳେ ପୁଣି ଆଲୋଚନା ଅନୁଷ୍ଠିତ ହୋଇଥିଲା । ଆଲୋଚନା ବେଳେ ସଂଘର ୪ଟି ଦାବି ଅତିଶୀଘ୍ର ପୂରଣ କରାଯିବ ବୋଲି ପୋଲିସ ମହା ନିର୍ଦ୍ଦେଶକ ପ୍ରତିଶୃତି ଦେବା ପରେ ସଂଘ ଆନ୍ଦୋଳନ ପ୍ରତ୍ୟାହାର କରିଥିବା ପ୍ରକାଶ କରିଛି । ଗ୍ରେଡ ପେ, ପେ କେଟ୍ରିକ୍ସ ଲାଗୁ କରିବା, ପୋଲିସ କର୍ମଚାରୀଙ୍କ ସ୍ବାସ୍ଥ୍ୟ ବୀମାକୁ ୫ ଲକ୍ଷ କରିବା, ସହ ବିଭିନ୍ନ ଭତ୍ତାବୃଦ୍ଧି କରିବା ଭଳି ବିଭିନ୍ନ ଦାବି କରିଥିଲା ସଂଘ।
